Ende i paqartë motivi për masakrën në Las Vegas
Policia ka indentifikuar si autor të masakrës 64-vjeçarin Stephen Paddock, i cili nuk dihet të ketë qenë i lidhur me ndonjë grup politik apo fetar
Policia në Nevada ende nuk ka zbuluar motivet e masakrës më të rëndë të kryer nga një person i vetëm në Shtetet e Bashkuara. Të paktën 59 vetë gjetën vdekjen dhe mbi 527 u plagosën gjatë një koncerti të muzikës country kur një person filloi të qëllonte pa ndërprerje mbi turmën në orët e vona të së dielës: Policia thotë se personi i armatosur, Stephen Paddock nga qyteti Meskitë i Nevadës kishte mbi 20 armë në dhomën e hotelit në Las Vegas. Ai theu xhamat e dritareve të dhomës dhe filloi të qëllonte mbi turmën e grumbulluar për të ndjekur koncertin në sheshin para hotelit: tha një përfaqësues i policisë së Las Vegasit. Njerëzit u mblodhën për të kujtuar viktimat në Las Vegas dhe qytete të tjera të vendit. Ata që u intervistuan nuk dinë të gjejnë fjalët e përshtatshme për këtë akt: thotë një studente e Universitetit të Nevadës. tregon një student i Universitetit të Nevadës. Eric Paddock, vëllai i personit që identifikohet nga policia si autor i masakrës, thotë se është po aq i shtangur sa të gjithë të tjerët nga ky akt. Ai nuk di të ketë ndonjë motiv për veprimet e të vëllait dhe thotë se familja është “e tmerruar dhe e tronditur”. Eric Paddock thotë se i vëllai ishte i pasur dhe se nuk dihej të kishte ndonjë përkatësi politike apo fetare, ose ndonjë lidhje me supremacistët e bardhë. Po sipas të vëllait, Stephen Paddock nuk kishte as ndonjë problem të diagnostikuar mendor. Sipas autoriteteve federale nuk ka sinjale apo të dhëna për kërcënim ndaj skenave publike në të ardhmen e afërt, megjithatë mund të shtohen masat e sigurisë në aktivitete publike.